**Indokolás**

**Sorokpolány Község Önkormányzata Képviselő-testületének**

**…./2020. (VI. …..) önkormányzati rendelete**

**a házasságkötés létesítésének hivatali helyiségen kívüli, valamint**

**a hivatali munkaidőn kívül történő engedélyezésének szabályairól, valamint**

**az azokért fizetendő díjak mértékéről**

Az önkormányzat által megalkotott rendeletek vonatkozásában, azok hatályosulását a jegyző folyamatosan Sorokpolány Község Önkormányzatának Képviselő-testülete a 4/2015. (III. 24.) önkormányzati rendeletében szabályozta aházasságkötés létesítésének hivatali helyiségen kívüli, valamint a hivatali munkaidőn kívül történő engedélyezésének szabályait, valamint az azokért fizetendő díjak mértékét. Az anyakönyvi eljárásról szóló 2010. évi I. törvény (a továbbiakban: Aetv.) 96. §-a alapján a nem megyeszékhely, illetve járásszékhely városok és a községek önkormányzatai a következőket szabályozhatják az önkormányzati rendeletükben:

-      a hivatali helyiségen kívüli, valamint a hivatali munkaidőn kívül történő házasságkötés engedélyezésének szabályai,

-      a hivatali helyiségen kívüli, valamint a hivatali munkaidőn kívül történő házasságkötés esetén a többletszolgáltatás ellentételezéseként az önkormányzat részére, valamint az anyakönyvvezető részére fizetendő díj mértéke.

 Sorokpolány Község Önkormányzata Képviselő-testülete, Nemeskolta Község Önkormányzata Képviselő-testülete, Sorkifalud Község Önkormányzata Képviselő-testülete, Sorkikápolna Község Önkormányzata Képviselő-testülete és Sorokpolány Község Önkormányzata Képviselő-testülete a 2019. november 14. napján tartott együttes ülésén arról döntött, hogy a Balogunyomi Közös Önkormányzati Hivatalból kiválnak és 2020. január 1. napjával új közös önkormányzati hivatalt alakítanak. Ennek megfelelően 2020. január 1. napjával létrejött a Sorkifaludi Közös Önkormányzati Hivatal. Az önkormányzat által megalkotott rendeletek vonatkozásában, azok hatályosulását a jegyző folyamatosan figyelemmel kíséri, melynek eredményeként javaslatot tesz a rendeletalkotásra feljogosított képviselő-testületnek a rendelet módosítására, esetlegesen hatályon kívül helyezésére. Miután a 4/2015. (III. 24.) önkormányzati rendelet a fentiek figyelembevételével felülvizsgálatra került, megállapítást nyert, hogy célszerűbb az önkormányzati rendelet hatályon kívül helyezése és új önkormányzati rendelet megalkotása. A fentieknek megfelelően elkészítettük az önkormányzati rendelet tervezetét, mely jelen előterjesztés mellékletét képezi.

Sorokpolány, 2020. június 19.

|  |  |
| --- | --- |
| **Mező Gáborné**  polgármester sk. | **Dr. Varga Krisztina**  jegyző sk. |